KISKŐRÖS VÁROS POLGÁRMESTERE


ELŐTERJESZTÉS
 (a Képviselő-testület 2023. május 24-i ülésére)


TÁRGY:		DÖNTÉS BESZERZÉSI ELJÁRÁS LEZÁRÁSÁRÓL FOLYÓSZÁMLAHITEL-KERET BIZTOSÍTÁSA ÉS SZÁMLAVEZETŐ PÉNZINTÉZET KIVÁLASZTÁSA TÁRGYÁBAN


Kiskőrös Város Önkormányzata (a továbbiakban: Önkormányzat) számlavezető pénzintézete a 12/2020. (VI. 3.) sz. polgármesteri határozat alapján a K & H Bank Zrt.. 2014. július 01. napjától az Önkormányzat számlavezető bankja a K & H Bank Zrt.. Jelenleg 250 000 000 Ft folyószámlahitel-kerettel rendelkezik az Önkormányzat ugyanezen Polgármesteri határozatnak megfelelően, amely keret a bankszámla-szerződéssel egyidejűleg 2023. június 30-án lejár. A szerződés időtartamának meghosszabbítására az Önkormányzat Beszerzési szabályzata alapján nincs lehetőség.  
A bankszámla szerződés lejárat érinti az Önkormányzatot és hivatalát, az intézményeket és a nemzetiségi önkormányzatokat is.
Az államháztartásról szóló 2011. évi CXCV. törvény 84. § (1) és (3) bekezdései értelmében:
„84. § (1) A települési önkormányzat, a nemzetiségi önkormányzat és a társulás fizetési számláját választása alapján egy belföldi hitelintézet vagy a kincstár vezeti.
 (3) A vármegyei önkormányzat önkormányzati hivatala és a térségi fejlesztési tanács költségvetési szervként működő munkaszervezete kivételével az államháztartás önkormányzati alrendszerébe tartozó költségvetési szerv fizetési számláját az irányító szerv által az (1) bekezdés szerint választott számlavezető vezeti.”

A közbeszerzésekről szóló 2015. évi CXLIII. törvény (továbbiakban: Kbt.) 111. § l) pontja értelmében e törvényt nem kell alkalmazni az uniós értékhatárt el nem érő a hitelintézetekről és a pénzügyi vállalkozásokról szóló törvény szerinti pénzforgalmi szolgáltatás igénybevételére. A pályázati eljárás lefolytatásához nem szükséges közbeszerzési eljárás lefolytatása.

Magyarország gazdasági stabilitásáról szóló 2011. évi CXCIV. törvény 10. § (3) b) pontjának értelmében a naptári éven belül lejáró adósságot keletkeztető ügylet a Kormány előzetes hozzájárulásához nem kötött. 

A Kbt. 9. § (8) bekezdésének f) pontja értelmében e törvény rendelkezéseit nem kell alkalmazni a hitelintézetekről és a pénzügyi vállalkozásokról szóló törvény szerinti hitel- és kölcsönszerződések beszerzésére vonatkozóan. 

Magyarország helyi önkormányzatairól szóló 2011. évi CLXXXIX. törvény 42. § 4. pontjának értelmében a gazdasági program, a hitelfelvétel, a kötvénykibocsátás, a kölcsön felvétel, vagy más adósságot keletkeztető kötelezettségvállalás, alapítványi forrás átvétele és átadása a képviselő-testület hatásköréből nem ruházható át.

[bookmark: __DdeLink__337_4217498054]A folyószámlahitel-keret egy biztonsági tartalék. Az elmúlt években az Önkormányzat nem használta, de tekintettel arra tényre, hogy számos folyamatban levő pályázattal rendelkezünk, ezért a folyószámlahitel-keret fenntartása szükséges. Ez a hitel forma nagy biztonságot adhat a likviditás megőrzése érdekében és jelenleg, valamint a jövőben is többlet terhet nem jelent - várhatóan a jövőben is így lesz -, ezért célszerű volt a jelenlegi összegre újból megindítani a beszerzési eljárást a bankszámlavezetéssel egyidejűleg, mivel ez a hitel forma csak a fizetési számlával együtt tud működni.

A beszerzési ajánlatok 3 éves időtartamra vonatkoznak, azzal hogy az Önkormányzat részére az igényelt hitelkeret minden tárgyév december 31-én lejár, majd a követő év első munkanapjától áll ismét az Önkormányzat rendelkezésére, továbbá azzal a feltétellel, hogy amennyiben az önkormányzatoknak törvény szerint Kincstári számlavezetési kötelezettség kerül előírásra, a törvény szerinti határnapig áll rendelkezésre a szolgáltatás.

A fentieknek megfelelően az Önkormányzat beszerzési eljárást indított a 29/2023. Képviselő-testületi határozat alapján pénzforgalmi számla vezetése és 250 000 000,- HUF - azaz Kettőszázötvenmillió forint- folyószámlahitel-keret összeg biztosítása tárgyában, meghatározott 3 éves időtartamra 2023.07.01 – 2026. 06.30. napjáig, azzal a feltétellel, hogy amennyiben az önkormányzatnak jogszabály által kijelölt szervnél számlavezetési kötelezettsége keletkezik, a kötelezettség teljesítésére előírt határnapig.

Az ajánlati felhívás négy Kiskőrösön is fiókkal rendelkező pénzügyi intézmény részére került megküldésre: K & H Bank Zrt., Raiffeisen Bank Zrt., MKB Bank Nyrt. (2023. május 01-től: Magyar Bankholding Zrt. tov.: MBH Bank Zrt) és OTP Bank Nyrt.. Valamennyi bank határidőben benyújtotta ajánlatát.

Az ajánlattételi felhívás alapján az ajánlatok bírálati szempontja: 
„Összességében legelőnyösebb ajánlat. Az ajánlattevő nem tehet többváltozatú (alternatív) ajánlatot. Az ajánlatban szereplő számlavezetési árnak a jelen ajánlattételi felhívásban meghatározott feladatok teljes körű elvégzésére kell vonatkoznia, melyet kérünk Ft/hó bontásban, fix összegben megadni. Kivételek lehetnek azon díjak, amelyeket a bank továbbutal, pl.: tranzakciós illeték, postai díjak, illetve egyéb más szolgáltatás igénybevétele pl.: bankkártya elfogadás, de ezeket kérjük külön feltüntetni. 

A folyószámlahitel-keret biztosítására vonatkozóan az ajánlati árnak tartalmaznia kell minden olyan költségtényezőt, díjat, jutalékot, amely a hitel felvételével, folyósításával, törlesztésével kapcsolatban felmerül (kamat, kezelési költség, folyósítási jutalék, hitelbírálati díj, módosítási díj, rendelkezésre tartási jutalék, előtörlesztési díj, közjegyzői okirat, …) 
Az ajánlatnak tartalmaznia kell az ajánlattevő Általános Szerződési Feltételeit, valamint a bankszámlaszerződés és hitelszerződés tervezeteket is.”

Az ajánlatok elbírálásának, minősítésének, értékelésének szempontrendszere az ajánlattételi felhívásban megfogalmazott prioritások szerint került meghatározásra. A Bíráló Bizottság 2023. május 04-én megtartotta ülését.
A Bíráló Bizottság a benyújtott ajánlatok jogi vizsgálatát elvégezte és az alábbi megállapításokat tette: 
a) az ajánlati felhívás értelmében: „Az ajánlat értékét 3 éves (2023.07.01 – 2026.06.30.) időszakra kérjük megadni!”. A Raiffeisen Bank Zrt. a folyószámlahitel keret futamidejét 1 évben határozta meg. A hitel lejárata: 2023.12.29-ig és 2024.01.02-től 2024.12.31-ig a bankszámlaszerződés megújításra kerülhet.
b) A K & H Bank Zrt. és a Takarékbank Zrt. (2023. május 01-től: MBH Bank Zrt.) ajánlata kötelező érvényű, az ajánlat benyújtásával az ajánlattevőt szerződéskötési kötelezettség terheli.
    Az OTP Bank Nyrt. és a Raiffeisen Bank Zrt. ajánlata indikatív, az ajánlattevő részérő nem jelent kötelezettségvállalást. 
    Az ajánlatkérő működéséhez feltétlenül szükséges, hogy hitelintézetnél hatályos szerződéssel rendelkezzen a számlavezetéssel és a hozzá kapcsolódó folyószámlahitel-kerettel kapcsolatban.
A fentiek értelmében az OTP Bank Nyrt. és a Raiffeisen Bank Zrt. ajánlatát értvénytelenné nyilvánította a bizottság.	

A Bíráló Bizottság az értékelési szempontok alapján a bírálatot elvégezte, és ajánlati sorrendet megállapította pénzügyi szempontból valamennyi benyújtott ajánlatra (részlet a Bíráló bizottsági jegyzőkönyvből – a jegyzőkönyv 3. melléklete): 

[image: ]

Az értékelést követően megállapította, hogy a K & H Bank Zrt ajánlata tartalmazza a legalacsonyabb összegű ellenszolgáltatást; a második legjobb ajánlatot az OTP Bank Nyrt. adta.

Bíráló Bizottság javasolja Döntéshozóknak az alábbi érdemi döntés meghozatalát:
Tárgyi beszerzési eljárásban az érvényes ajánlatot tevő ajánlattevők közül az összességében legelőnyösebb ellenszolgáltatást tartalmazó érvényes ajánlatot a K & H Bank Zrt. (1095. Budapest, Lechner Ödön fasor 9.) ajánlattevő nyújtotta be.
A második legjobb érvényes ajánlatot a Takarékbank Zrt. (1117. Budapest, Magyar tudósok körútja 9. G. ép.; 2023. május 01-től Magyar Bankholding Zrt. 1134. Budapest, Kassák Lajos utca 18.) ajánlattevő nyújtotta be.
A benyújtott legelőnyösebb ajánlat a bankszámlavezetés és a folyószámlahitel-keret tekintetében is kedvezőbb a jelenleg érvényes kondícióknál. A Bank és az Önkormányzat között a jelen Szerződések megkötését megelőzően létrejött valamennyi keretbiztosítéki vagy több jogviszony biztosítására létrejött jelzálogszerződés(ek) elegendő biztosíték.

Az ajánlat értelmében a folyószámlahitel-keret fő paraméterei az alábbiak:
Folyószámlahitel-keret összege 250 millió Ft, futamidő a bankszámlaszerződés megszűnésének napjáig (2026.06.30.), azzal a feltétellel, hogy a rendelkezésre tartás első időszaka 2023.07.01-től 2023.12.31-ig, majd ezt követően minden év első munkanapjától az utolsó előtti munkanapig áll ismét az Önkormányzat rendelkezésére.

A fentiek alapján javaslom, hogy a Képviselő-testület határozat-tervezetben foglaltak szerint döntsön.

Kiskőrös, 2023. május 16.

	                                                                                               Domonyi László s.k.,
                                                                                                            polgármester

HATÁROZAT-TERVEZET


A Képviselő-testület

1. megállapítja, hogy Kiskőrös Város Önkormányzata által a ”Folyószámlahitel-keret biztosítása és számlavezető pénzintézet kiválasztása” tárgyú beszerzési eljárásban -  elfogadva a bírálati jegyzőkönyvben foglaltakat - az ajánlattételi felhívásnak és a bírálati szempontoknak megfelelően a K&H Bank Zrt. ( 1095. Budapest, Lechner Ödön fasor 9.) és a Takarékbank Zrt. (1117. Budapest, Magyar tudósok körútja 9. G. ép.; 2023. május 01-től Magyar Bankholding Zrt. 1134. Budapest, Kassák Lajos utca 18.) érvényes ajánlatot nyújtott be. 

2. az eljárás eredményeként megállapítja, hogy – a legkedvezőbb ajánlatot tevő - K&H Bank Zrt. (1095 Budapest, Lechner Ödön fasor 9.) az eljárás nyertese 
A második legkedvezőbb ajánlatot a Takarékbank Zrt. (1117. Budapest, Magyar tudósok körútja 9. G. ép.; 2023. május 01-től Magyar Bankholding Zrt. 1134. Budapest, Kassák Lajos utca 18.) ajánlattevő nyújtotta be.

3. egyetért azzal, hogy a K&H Bank Zrt.-vel (1095. Budapest, Lechner Ödön fasor 9.) 3 éves határozott időtartamra -2023.07.01. napjától – 2026. 06.30. napjáig- a bankszámlaszerződések megkötésre kerüljenek a határozat 1. sz. melléklete szerinti tartalommal 

4. egyetértek azzal, hogy a K&H Bank Zrt.-vel (1095. Budapest, Lechner Ödön fasor 9.) 250 000 000 HUF– azaz kettőszázötven millió forint – keretösszegű folyószámlahitel szerződés kerüljön megkötésre a határozat 2. sz. melléklete szerinti tartalommal. 

5. felhatalmazza a Polgármestert a 3. és 4. pontokban meghatározott szerződések aláírására és a szükséges intézkedések megtételére.


Felelős: 	polgármester
Határidő: 	azonnal

SúlyozásSorszám Megnevezés

Havi számlavezetési díj (Ft) 

sorrend* 1 4 2 3

Folyószámla-hitelkeret: Kamatfelár évi/bázis

sorrend* 1 3 4 2

Folyószámla-hitelkeret: Rend.tart.jutalék 

sorrend*

1 3 2 1

Készpénzfelvétel 

sorrend* 4 3 1 2

Készpénzbefizetés

sorrend*

1 1 1 2

Bankszámla nyitás díja

sorrend* 1 1 1 1

Igazolások

sorrend* 1 3 1 2

Könyvvizsgálói igazolás

sorrend* 1 3 1 2

Felhatalmazó levelek kezelése

sorrend* 1 2 1 1

Súlyozott sorrendek összesen: 1,33 3,02 2,10 2,06

Ajánlatok sorrendje a súlyozott sorrendek alapján:

*sorrend: 1-4-ig, a legkedvezőbb a legkisebb érték, egyezőség esetén ugyanazon sorszám

